नज़रिया न्यूज़ (विकास प्रकाश), अररिया। व्यवहार न्यायलय अररिया के एडीजे-06 सह पॉक्सो एक्ट के विशेष न्यायाधीश शशिकांत रॉय की अदालत ने महिला थाना कांड संख्या 31/2019 की 13 वर्षीय नाबालिक बच्ची सह दुष्कर्म पीड़िता की पढ़ाई पुर्नवास, स्वास्थ्य एवं उत्साहबर्धन हेतु सहायता के रूप में अंतरिम प्रतिकर की राशि डेढ़ लाख रुपये देने का आदेश दिया है। यह राशि डीएलएसए सचिव के माध्यम से देने की बात कही गई हैं। इस संबंध में एडीजे-06 सह पॉक्सो एक्ट के विशेष न्यायाधीश शशिकांत रॉय द्वारा डीएलएसए सचिव को पत्र भी लिखा गया है।